
****

**Դպրոցի ուսումնադաստիարակչական աշխատանքների տարեկան պլան (օգոստոս - հուլիս)**

**Աղբյուրը՝**

* [Օրինակելի կանոնադրություն «ՀՀ պետական հանրակրթական  ուսումնական հաստատություն» ՊՈԱԿ-ի](https://www.arlis.am/documentview.aspx?docid=114876)
* [Հայաստանի Հանրապետության](https://www.arlis.am/DocumentView.aspx?docID=102510) [ընդհանուր ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը](https://www.arlis.am/documentview.aspx?docid=72808)
* [Հայաստանի Հանրապետության հանրակրթական հիմնական ծրագրեր իրականացնող պետական ուսումնական հաստատության դասարանների կազմավորման կարգ](https://www.arlis.am/DocumentView.aspx?DocID=125126)
* [Ուսումնական հաստատության սովորողների կողմից կրթական ծրագրերի յուրացման ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի` հաջորդ դասարան կամ հանրակրթության հաջորդ աստիճան փոխադրման կարգ](https://www.arlis.am/DocumentView.aspx?docid=128509)
* [Հայաստանի Հանրապետության հանրակրթական ուսումնական հաստատությունում բազմահամակազմ դասարանի կազմավորման կարգ](https://www.arlis.am/DocumentView.aspx?docID=135288)
* [«ՀՀ պետական հանրակրթական ուսումնական հաստատություն» պետական ոչ առևտրային կազմակերպության աշակերտական խորհրդի օրինակելի կանոնադրություն](https://www.arlis.am/documentview.aspx?docID=69283)
* «ՀՀ պետական հանրակրթական ուսումնական հաստատություն» պետական ոչ առևտրային կազմակերպության աշակերտական խորհրդի օրինակելի կանոնադրություն

**Առաջին կիսամյակ**

**Օգոստոս - սեպտեմբեր**

|  |  |  |  |
| --- | --- | --- | --- |
|  | **Ամիսը, ամսաթիվը** | **Քայլը** | **Այլ տեղեկություններ** |
| **1** | Օգոստոսի  29 | Մանկավարժական խորհրդի նիստ | Մանկավարժական խորհուրդը որոշում է ընդունում օգոստոսի 20-30-ի վերաքննությունների (լրացուցիչ քննությունների) հանձնաժողովների և ժամանակացույցի վերաբերյալ |
| **2** | Օգոստոսի  18-20-ը | Տնօրենի հրամանը վերաքննությունների հանձնաժողովների և ժամանակացույցի վերաբերյալ | Տնօրենի հրամանով, հիմք ընդունելով սովորողների փոխադրման և ավարտման կարգի պահանջներն ու մանկավարժական խորհրդի որոշումը, հաստատվում են վերաքննությունների (լրացուցիչ քննությունների) հանձնաժողովների կազմն ու դրաևց ժամանակացույցը |
| **3** | Օգոստոսի  20 | Սովորողի ծնողին տեղեկացնելը քննության մասին | Դասղեկը տեղեկացնում է սովորողի ծնողին առաջիկա քննության օրվա մասին |
| **4** | Օգոստոսի  25 | Հանրակրթական ուսումնական հաստատության մեթոդմիավորման կողմից նախնական դասաբաշխման կատարում | Հանրակրթական ուսումնական հաստատության հաջորդ ուսումնական տարվա օրինակելի ուսումնական պլանների առկայության դեպքում մեթոդմիավորումը նախնական դասաբաշխման հարցը կարող է քննարկել հունիսի երկրորդ կեսին մանկավարժական աշխատողների արձակուրդ գնալուց առաջ։ |
| **5** | Օգոստոսի  30 | Վերաքննությունների (լրացուցիչ քննությունների) անցկացում | Հիմք ընդունելով սովորողների փոխադրման և ավարտման կարգի պահանջներն ու տնօրենի հրամանով հաստատված քննությունների հանձնաժողովների կազմն ու դրանց ժամանակացույցը, անցկացվում են քննությունները։ |
| **6** | Օգոստոսի  20-31-ը | Դասագրքերի բաշխում | Դասագրքերը բաշխվում են տնօրենի հրամանով՝ ՀՀ ուսումնական հաստատությունները դասագրքերով ապահովելու և հանրակրթական առարկաների դասագրքերը հրատարակելու կարգի պահանջներին համապատասխան |
| **7** | Օգոստոսի  29-31ը | Հանրակրթական ուսումնական հաստատության մանկավարժական խորհրդի կողմից մեթոդմիավորումների ներկայացրած նախնական դասաբաշխման առաջարկի քննարկում և որոշման կայացում | Մանկավարժական խորհուրդն այս դեպքում որոշում է ընդունում դպրոցական բաղադրիչի ժամաքանակը որոշակի առարկայախմբերի հատկացնելու վերաբերյալ։ |
| **8** | Օգոստոսի  30-31-ը | Հանրակրթական ուսումնական հաստատության առաջիկա ուսումնական տարվա ուսումնական պլանի հաստատում | Հաստատության ուսումնական պլանը մանկավարժական խորհրդի ներկայացմամբ հաստատվում է տնօրենի հրամանով։ |
| **9** | Օգոստոսի  29-ը | Նախորդ ուսումնական տարվա ուսումնադաստիարակչական աշխատանքի արդյունքների ամփոփում՝ հիմք ընդունելով  Ուսումնադասատիարակչական աշխատանքի տարեկան պլանը (ՈւԴԱՊ) | Ուսումնադաստիարակչական աշխատանքի արդյունքներն ամփոփվում են մանկավարժական խորհրդի նիստում |
| **10** | Օգոստոսի  31 | Առաջիկա ուսումնական տարում ուսումնադաստիարակչական աշխատանքի կազմակերպման և վերահսկման ուղղությամբ լիազորությունների բաշխում | Բաշխումը կատարվում է «Հանրակրթության մասին» ՀՀ օրենքի, Հանրակրթական ուսումնական հաստատության օրինակելի կանոնադրության, Մանկավարժական աշխատողների պաշտոնների անվանացանկի և նկարագրերի և այլ նորմատիվ իրավական ակտերի դրույթներին ու Հաստատության զարգացման ծրագրի պահանջներին համապատասխան: |
| **11** | Օգոստոսի  31 | Մանկավարժական խորհրդի կազմի հաստատում, մանկխորհրդի քարտուղարի ընտրություն | Մանկավարժական խորհրդի կազմը հաստատվում է տնօրենի հրամանով մեկ ուսումնական տարվա ժամկետով։  Հաստատվում է նաև մանկխորհրդի նիստերի ժամանակացույցը։ |
| **12** | Օգոստոսի  31 | Մեթոդմիավորման նախագահների և դասղեկների կազմի հաստատում | Տնօրենը հրամանով հաստատում և մանկավարժական խորհրդի նիստում ներկայացնում է մեթոդմիավորման նախագահների և դասղեկների անվանական կազմը։ |
| **13** | Օգոստոսի  31 | Վերաքննությունների արդյունքների ամփոփում | Վերաքննությունների արդյունքների հիման վրա մանկավարժական խորհուրդը որոշում է ընդունում սովորողներին հաջորդ դասարան փոխադրելու, դասընթացը կրկնելու կամ հաստատությունից դուրս մնալու մասին։ Մանկխորհրդի որոշումը հաստատվում է տնօրենի հրամանով։ Այդ որոշումը հիմք է հանդիսանում հաջորդ ուսումնական տարում դասարանների կազմավորման համար։ |
| **14** | Օգոստոսի  31 | Առաջին կիսամյակի դասացուցակի նախնական տարբերակի կազմում | Առաջիկա ուսումնական տարվա առաջին կիսամյակի դասացուցակի նախնական տարբերակը կազմվում և ուսուցիչներին է ներկայացվում մինչև ուսումնական պարապմունքների սկիզբը |
| **15** | Օգոստոսի  31 | Հանրակրթական դպրոցի դասարանների կազմավորում | Հանրակրթական դպրոցի դասարանները կազմավորվում են յուրաքանչյուր ուսումնական տարվա համար՝ մանկավարժական խորհրդի որոշման հիման վրա, տնօրենի հրամանով՝ պահպանելով ՀՀ հանրակրթական հիմնական ծրագրեր իրականացնող պետական ուսումնական հաստատության դասարանների կազմավորման կարգի և ՀՀ հանրակրթական ուսումնական հաստատությունում բազմահամակազմ դասարանի կազմավորման կարգի պահանջները։ |
| **16** | Օգոստոսի  31 | Ուսումնադաստիարակչական աշխատանքերի տարեկան պլանի (ՈւԴԱՊ) հաստատում | ՈւԴԱՊ-ը մանկավարժական խորհրդի ներկայացմամբ հաստատում է տնօրենը։ |
| **17** | Սեպտեմբերի  1-4-ը | Առաջին կիսամյակի դասացուցակի հաստատում | Դասացուցակը հաստատվում է տնօրենի հրամանով։ |
| **18** | Սեպտեմբերի  1-7-ը | Առանձին ուսումնական առարկաների Թեմատիկ պլանի կազմում և հաստատում տնօրենի կողմից | Թեմատիկ (օրացուցային) պլանը կազմվում է առարկան դասավանդող ուսուցչի կողմից և մեթոդմիավորման հավանությամբ ներկայացվում տնօրենի հաստատմանը։ |
| **19** | Սեպտեմբերի  1-8-ը | Դասարանների և հաստատության ծնողական խորհուրդների ձևավորում։  Հաստատության ծնողական ժողովի անցկացում | Անցկացվում են դասարանական ծնողական ժողովներ, որոնց կողմից ընտրված ծնողական խորհուրդների կազմից ձևավորվում է հաստատության ծնողական խորհուրդը։  Անցկացվում է հաստատության (անհնարինության դեպքում՝ առանձին-առանձին՝ 1-4-րդ, 5-8-րդ, 10-12-րդ դասարանների) ծնողական ժողով՝ տնօրենի մասնակցությամբ։ |
| **20** | Սեպտեմբերի  1-8-ը | Սովորողների առաջին ընդհանուր ժողովի հրավիրում․  Աշակերտական խորհրդի ձևավորման նախապատրաստում | Սովորողների առաջին ընդհանուր ժողովը հրավիրվում է տնօրենի կողմից։  Աշակերտական խորհուրդը ձևավորվում է հաստատության 6-12-րդ (հիմնական դպրոցի համար` 6-9-րդ, ավագ դպրոցի համար` 10-12-րդ) դասարանների դասարանական ժողովներում` փակ, գաղտնի քվեարկությամբ ընտրված մինչև երկու ներկայացուցիչներից, դասարանական ժողովներից հետո` 10-օրյա ժամկետում, սակայն ոչ ուշ, քան մինչև տվյալ ուսումնական տարվա սեպտեմբերի 20-ը: |
| **21** | Սեպտեմբերի  1-15-ը | Տարիֆիկացիոն ու հաստիքային ցուցակների և ամենամյա ծախսերի նախահաշվի կազմում և ներկայացում հաստատման | Այդ փաստաթղթերը կազմում է տնօրենը և հաստատության խորհրդի հավանությամբ ներկայացնում լիազոր մարմնի հաստատմանը։ |
| **22** | Սեպտեմբերի  1-15-ը | Հանրակրթական ուսումնական հաստատության բյուջեի նախագծի և բյուջետային օրացույցի կազմում | Հաստատության բյուջեի նախագիծը կազմում է տնօրենը և ներկայացնում խորհրդի քննարկմանը։  Բյուջետային օրացույցը կազմվում է ՀՀ պետական հանրակրթական ուսումնական հաստատության օրինակելի կանոնադրությամբ ամրագրված ժամանակացույցին համապատասխան։ |
| **23** | Սեպտեմբերի  6-10-ը | Առաջին կիսամյակի դասացուցակի և դասաբաշխման, առարկայական թեմատիկ պլանների, սովորողների անձնական գործերի լրացում **emis.am** էլեկտրոնային համակարգում | Առաջին կիսամյակի դասացուցակի, առարկայական թեմատիկ պլանների հաստատումից և սովորողների համակազմի ձևավորումից հետո դասացուցակը, թեմատիկ պլանները, սովորողների անձնական գործերում ընդգրկված տվյալները լրացվում են emis.am էլեկտրոնային համակարգում։ Կատարվում է նաև ուսուցիչների վերաբերյալ տվյալների փոփոխություն՝ առկայության դեպքում։ |

**Հոկտեմբեր**

|  |  |  |  |
| --- | --- | --- | --- |
|  | **Ամիսը,**  **Ամսաթիվը** | **Քայլը** | **Այլ տեղեկություններ** |
| **24** | **Հոկտեմբերի 3-10-ը** | Հանրակրթական ուսումնական հաստատության բյուջեի նախագծի քննարկումների կազմակերպում և բյուջեի նախագծի լրամշակում | Բյուջեի նախագծի մշակման աշխատանքների նախապատրաստական փուլում տնօրենը բյուջետային գործընթացին անհրաժեշտ ուղղվածություն տալու, բյուջեի մշակման աշխատանքների վերջնական արդյունքների արդյունավետությունն ապահովելու նպատակով իրականացնում է`  1) բյուջեի նախագծի հանրային քննարկման կազմակերպումը` նախագծի վերաբերյալ դիտողություններ և առաջարկություններ ստանալու համար.  2) բյուջեի նախագծի քննարկումը մանկավարժական խորհրդի, ծնողական և աշակերտական խորհուրդների, կառավարման խորհրդի հետ` առաջարկներ ստանալու և պարզաբանումներ տալու նպատակով.  3) ստացած դիտողությունների և առաջարկությունների հիման վրա բյուջեի նախագծի վերջնական տարբերակի մշակումը:  Տես՝ [Օրինակելի կանոնադրություն «ՀՀ պետական հանրակրթական ուսումնական հաստատություն» ՊՈԱԿ-ի](https://docs.google.com/document/d/18aJQkQd4zqZ1ZdebW1mcCup2boyimk-z/edit?usp=sharing&ouid=115983174430950026985&rtpof=true&sd=true), կետ 51-53: |
| **25** | **Հոկտեմբերի 10-11-ը** | Անդրադարձ՝   * ուսումնական առարկաների դասավանդման որակի ուսումնասիրությանը՝   - օտար լեզուներ  - Ֆիզիկա, քիմիա,  Կենսաբանություն, Աշխարհագրություն   * առարկայական օլիմպիադաներին նախապատրաստությանը * էլեկտրոնային մատյաններում կատարվող գրանցումներին | Հաստատության տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է ուսումնական առարկաների դասավանդման որակի ուսումնասիրության արդյունքները, հաջողություններն ու դժվարությունները, տալիս համապատասխան հանձնարարականներ ուսումնադաստիարակչական գործընթացի բարելավման, սովորողների ուսումնական առաջադիմության արդյունքների բարձրացման ուղղությամբ:  Անդրադարձ է արվում առարկայական օլիմպիադաներին նախապատրաստությանը, դպրոցական փուլի անցկացման և տարածքային փուլին սովորողներին նախապատրաստելու հարցերին:  Խորհրդակցությունը քննարկում է նաև էլեկտրոնային մատյաններում կատարվող գրանցումների հարցը, նշում թերությունները, կատարում հանձնարարություններ դրանք որոշակի ժամկետում շտկելու ուղղությամբ: |
| **26** | **Հոկտեմբերի 20-21** | Սովորողների ուսումնական առաջադիմության նախնական ամփոփում։  Ծնողական ժողովներ | Սովորողների ուսումնական առաջադիմության նախնական ամփոփումը կատարվում է գրավոր աշխատանքների, գրավոր և բանավոր ստուգման տարբեր տեսակների կիրառմամբ։  Ծնողական ժողովներում  ներկայացվում են սովորողների ուսումնական առաջադիմության գնահատման  արդյունքները։ |
| **27** | **Հոկտեմբերի 31** | Մանկավարժական խորհրդի նիստ | [Մանկավարժական խորհրդի](https://docs.google.com/document/d/1HxkBGe9WT2oaMX-x1XddiuqJQWExShQg/edit?usp=sharing&ouid=115983174430950026985&rtpof=true&sd=true) նիստն անդրադառնում է տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցության կողմից քննարկված հարցերին՝   * ուսումնական առարկաների դասավանդման որակի ուսումնասիրությանը, * առարկայական օլիմպիադաներին նախապատրաստությանը, * էլեկտրոնային մատյաններում կատարվող գրանցումներին:   Մանկավարժական խորհուրդը որոշում է մինչև կիսամյակի վերջը իրականացնել պատմության, հասարակագիտության և բնագիտական առարկաների (ֆիզիկա, քիմիա, կենսաբանություն) ուսուցիչների աշխատանքի [ներդպրոցական անհատական վերահսկողություն:](https://docs.google.com/document/d/12g3aSfCzfkjfv4YLo8MQQXGTU9wO_PUf/edit)  Մանկխորհուրդն անդրադառնում է նաև այլ հարցերի, մասնավորապես՝   * սոցիալապես անապահով և ծնողազուրկ երեխաների հաճախումների և առաջադիմության, * կրթության առանձնահատուկ պայմանների կարիք ունեցող սովորողների ԱՈւՊ-ների, * առանց ներդրման պետության կողմից տրվող վարձավճարների հատկացման և այլն: |

**Նոյեմբեր-դեկտեմբեր**

|  |  |  |  |
| --- | --- | --- | --- |
|  | **Ամիսը,**  **Ամսաթի վը** | **Քայլը** | **Այլ տեղեկություններ** |
| **28** | **Նոյեմբերի 2** | Տնօրենի, տնօրենի ուսումնական աշխատանքի գծով տեղակալի և մեթոդմիավորումների նախագահների մասնակցությամբ խորհրդակցություն | Հանրակրթական ուսումնական հաստատության տնօրենի, ուսումնական աշխատանքի գծով նրա տեղակալի, մ/մ նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է [մանկավարժական խորհրդի](https://docs.google.com/document/d/1Qorb8OA_-8S2753nK1NC1MYgGYWoM_j5KvUJ5ETUnDE/edit?usp=sharing) առաջիկա նիստի օրակարգում ընդգրկված հարցեր, մասնավորոպես՝ ուսումնադաստիարակչական գործընթացի և սովորողների ուսումնական առաջադիմության արդյունքների հարցը։ |
| **29** | **Նոյեմբերի 9-10** | Մանկավարժական խորհրդի նիստ | [Մանկավարժական խորհուրդը](https://docs.google.com/document/d/1HxkBGe9WT2oaMX-x1XddiuqJQWExShQg/edit?usp=sharing&ouid=115983174430950026985&rtpof=true&sd=true) քննարկում է ուսումնական տարվա առաջին ամիսներին (սեպտեմբեր-հոկտեմբեր)  ուսումնադաստիարակչական գործընթացի և սովորողների ուսումնական առաջադիմության արդյունքների, թեմատիկ պլանների և էլեկտրոնային մատյանների վարման հարցեր։  Տես՝ **«ՀՀ պետական հանրակրթական ուսումնական հաստատություն» ՊՈԱԿ-ի՝ օրինակելի կանոնադրություն,**  **կետ 79-80։** |
| **30** | **Նոյեմբերի 7-8-ը** | 2-4-րդ դասարանների սովորողների գիտելիքների և հմտությունների գրավոր ստուգում | Առարկայական մեթոդմիավորումների առաջարկությունների հիման վրա մանկավարժական խորհուրդը քննարկում և հաստատում է դասավանդման որակի ուսումնասիրության ծրագիրը 2-4-րդ դսրաններում |
| **31** | **Նոյեմբերի 14 – 15-ը** | 2-4-րդ դասարաններում ընթերցանության գնահատում |
| **32** | **Նոյեմբերի 10 – 30 -ը** | Տնօրենի հրամանը առարկայական օլիմպիադաների հանձնաժողովների կազմի հաստատման մասին | Առարկայական օլիմպիադաների դպրոցական փուլի նախապատրաստության և կազմակերպման համար հանրակրթական ուսումնական հաստատության տնօրենի հրամանով ստեղծվում են առարկայական օլիմպիադաների հանձնաժողովներ։ |
| **33** | **Նոյեմբերի 15 – 19-ը** | Մեթոդմիավորումների կողմից հարցաշարերի կազմում և հաստատում տնօրենի կողմից | [Մեթոդմիավորումների](https://docs.google.com/document/d/1lTv7JYoHOhjxeN2GPGjO151aA1dHCQ3S/edit?usp=sharing&ouid=115983174430950026985&rtpof=true&sd=true) կողմից հասարակագիտական առարկաների և ՆԶՊ-ի առարկայական օլիմպիադաների դպրոցական փուլի հարցաշարերը և ստուգող հանձնաժողովների անվանացանկը կազմվում ու ներկայացվում են տնօրենի հաստատմանը։  ԲՏՃՄ առարկայական օլիմպիադաների դպրոցական փուլն անցկացվում է առցանց տարբերակով՝ կենտրոնացված կարգով մշակված հարցաշարերով։ |
| **34** | **Նոյեմբերի վերջ-դեկտեմբե րի սկիզբ** | Առարկայական օլիմպիադաների դպրոցական փուլի անցկացում, արդյունքների ամփոփում։ | Առարկայական օլիմպիադաների դպրոցական փուլն անցկացվում է՝   * ԲՏՃՄ բնագավառի առարկաներինը՝ կենտրոնացված կարգով մշակված առարկայացանկով, * հասարակագիտական առարկաներինը և ՆԶՊ առարկայինը՝ ուսումնական հաստատության մեթոդմիավորումնեի կողմից մշակված հարցաշարերով։   Օլիմպիադաների դպրոցական փուլի արդյունքներն ամփոփվում և քաղաքային (շրջանային) փուլին մասնակցող սովորողների ցուցակները մ/մ-ների երաշխավորությամբ հաստատվում են Հաստատության տնօրենի հրամանով։ |
| **35** | **Դեկտեմբերի սկիզբ** | Սովորողների ուսումնական առաջադիմության նախնական ամփոփում։ | Սովորողների ուսումնական առաջադիմության նախնական ամփոփումը կատարվում է թեմատիկ գրավոր աշխատանքների, գրավոր և բանավոր ստուգման այլ տեսակների կիրառմամբ։ |
| **36** | **Մինչև դեկտեմբե րի 1-ը** | Դեկտեմբերին կազմակերպվող պետական ավարտական քննություններին մասնակցելու համար սովորողների գրավոր դիմումը Հանրակրթական ուսումնական հաստատության տնօրենին | 12-րդ դասարանի սովորողը դեկտեմբեր ամսին կարող է հանձնել այն առարկայի(ների) պետական ավարտական քննությունը(ները), որը(ոնք) չի ընտրել և չի ուսումնասիրելու 2-րդ կիսամյակում: Միասնական քննությանը մասնակցող սովորողը դեկտեմբերին պետական ավարտական քննություն(ներ) կարող է հանձնել այն առարկա(ներ)ից, որը(ոնք) չի հանձնելու միասնական քննությունների համակարգով:  Տես՝  [2020-2021 ուսումնական տարվա սովորողի գիտելիքների ստուգման, ավարտական, պետական ավարտական և կենտրոնացված պետական ավարտական քննությունների կազմակերպման և անցկացման աշխատակարգ](https://escs.am/am/news/8105) |
| **37** | **Դեկտեմբե րի 1-8-ը** | Պետական ավարտական քննություններ հանձնողների դիմում-հայտերի փոխանցումը «Գնահատման և թեստավորման կենտրոն» ՊՈԱԿ (ԳԹԿ) | Հաստատության  տնօրենը քննություններ հանձնողների դիմում-հայտերը էլեկտրոնային եղանակով փոխանցում է ԳԹԿ: |
| **38** | **Դեկտեմբե րի 1-15-ը** | Բյուջեի նախագծի ներկայացում Հաստատության խորհրդի հավանությանը  Ուսումնադաստիարակչական գործընթացի վերաբերյալ հաշվետվության ներկայացումը խորհրդի քննարկմանը | Տնօրենը առաջիկա տարվա բյուջեի նախագիծը, Ուսումնադաստիարակչական գործընթացի վերաբերյալ հաշվետվությունը ներկայացնում է կառավարման խորհրդի քննարկմանը։ |
| **39** | **Դեկտեմբե րի 13-17-ը** | «Մաթեմատիկա», «Հանրահաշիվ», «Երկրաչափություն», «Հանրահաշիվ և մաթեմատիկական անալիզի տարրեր» ուսումնական առարկաների դասավանդման որակի ուսւոմնասիրություն | Ուսումնասիրությունը անցկացվում և արդյունքներն ամփոփվում են դասալսումների և թեմատիկ աշխատանքների արդյունքների վերլուծության հիման վրա։ |
| **40** | **Դեկտեմբե րի 22-23-ը** | Մանկավարժական խորհրդի նիստ․   * առաջին կիսամյակում սովորողների ուսումնական առաջադիմության արդյունքների ամփոփում, * առաջիկա տարվա բյուջեի նախագծի քննարկում * տնօրենի զեկույցը Հաստատության խորհրդի որոշումների կատարման վերաբերյալ * Տնօրենի տեղակալի (տեղակալների), դաստիարակչական աշխատանքների կազմակերպչի և մ/մ նախագահների հաշվետվությունները * Էլեկտրոնային մատյանների վարման հարցերի քննարկում։ | Մանկավարժական խորհուրդը քննարկում է ուսումնական տարվա առաջին կիսամյակում ուսումնադաստիարակչական գործընթացի և սովորողների ուսումնական առաջադիմության արդյունքների, Հաստատության խորհրդի որոշումների կատարման, առաջիկա տարվա բյուջեի նախագծի և էլեկտրոնային մատյանների վարման հարցեր։ |
| **40** | **Դեկտեմբե րի 26-27-ը** | Երկրորդ կիսամյակի դասացուցակի հաստատում | Տնօրենի հրամանով հաստատվում է երկրորդ կիսամյակի դասացուցակը։ |

**Երկրորդ կիսամյակ**

**Հունվար - ապրիլ**

|  |  |  |  |
| --- | --- | --- | --- |
|  | **Ամիսը,** Ամսաթիվը | **Գործողություն** | **Այլ տեղեկություններ** |
| **1** | **Հունվարի**  **3-8-ը** | Երկրորդ կիսամյակում ուսումնական գործընթացի նախապատրաստում | Տնօրինության կողմից՝   * կազմվում է երկրորդ կիսամյակի ուսումնական պլանը, դասացուցակը, * կատարվում է դասաբաշխում, * 12-րդ դասարանում ձևավորվում են առարկայական խմբեր՝ առաջնորդվելով դպրոցի օրինակելի ուսումնական պլանի պարզաբանումներով: |
| **2** | **Հունվարի**  **10-15-ը** | *Մանկավարժական խորհրդի նիստ*.  քննարկել 12-րդ դասարանում  պետական ավարտական քննություններին մասնակցած սովորողների քննական արդյունքները և կայացնել համապատասխան որոշումներ | * Մանկավարժական խորհրդի նիստը քննարկում է պետական ավարտական քննություններ հանձնած 12-րդ դասարանի սովորողների արդյունքները և սահմանված կարգով կայացնում համապատասխան որոշումներ: |
| **3** | **Հունվարի**  **15-18-ը** | Հանրակրթական ուսումնական հաստատության կառավարման խորհրդի նիստ․  ա․ Ուսումնական տարվա առաջին կիսամյակի ֆինանսական և ուսումնադաստիարակչական գործունեության վերաբերյալ հաշվետվությունների քննարկում  բ․ Ուսումնական հաստատության ամենամյա ծախսերի նախահաշվի քննարկում  գ․ Հաստատության զարգացման ծրագրի կատարման ընթացքի քննարկում | * Հաստատության տնօրենի ներկայացմամբ դպրոցի խորհուրդը քննարկում և հավանություն է տալիս ուսումնական տարվա առաջին կիսամյակի ֆինանսական հաշվետվությանը, * Ի գիտություն է ընդունում ուսումնադաստիարակչական գործունեության վերաբերյալ հաշվետվությունը: * Հաստատության տնօրենի ներկայացմամբ դպրոցի խորհուրդը քննարկում, հավանություն է տալիս և պետական լիազորված մարմնի հաստատմանը ներկայացնում հաստատության ամենամյա ծախսերի նախահաշիվը: * Քննարկում է ուսումնական հաստատության զարգացման ծրագրի կատարման ընթացքը և կայացնում համապատասխան որոշում: |
| **4** | **Հունվարի**  **24-28-ը** | «Բանակի օր» տոնին նվիրված միջոցառումներ | Կազմակերպվում է հետևյալ միջոցառումները.   * այցելություն «Եռաբլուր» պանթեոն, * հանդիպում Արցախյան պատերազմների վետերանների հետ, * ցերեկույթի կազմակերպում և այլն: |
| **5** | **Հունվարի**  **10-31-ը**  (ամենշաբաթ յա ռեժիմով) | Ներդպրոցական վերահսկողության իրականացում | * Մատենավարության ստուգում * Դասղեկի ժամերի և ուսումնական խմբակների պարապմունքների կազմակերպման ստուգում |
| **6** | **Հունվարի**  **24-31-ը** | ԿԱՊԿ ունեցող սովորողների ԱՈՒՊ-ների լրացում և քննարկում | ԱՈՒՊ-ների լրացումը իրականացվում է ուսումնական հաստատության ուսուցիչների և աջակցություններ տրամադրող այլ մանկավարժական աշխատողների կողմից, իսկ քննարկումը՝ հունվարի վերջին՝ ՈՒԱԳՏ-ի կողմից: |

|  |  |  |  |
| --- | --- | --- | --- |
|  | **Ամիսը,** Ամսաթիվը | **Գործողություն** | **Այլ տեղեկություններ** |
| **7** | **Փետրվարի**  **1-4-ը** | [*Մանկավարժական խորհրդի նիստ*.](https://docs.google.com/document/d/1POpHeDEc__-1v7QjTZ_odftwd-ooNXvy6M93gTDTuTA/edit?usp=sharing)  Դպրոցականների առարկայական օլիմպիադայի տարածքային փուլի արդյունքների ամփոփում և մարզային փուլի նախապատրաստում | Տնօրինության կողմից՝   * Տնօրենի ուսումնական աշխատանքի գծով տեղակալը ներկայացնում է օլիմպիադայի տարածքային փուլի արդյունքները |
| **8** | **Փետրվարի**  **10-14-ը** | Հերթական ատեստավորում անցած ուսուցիչների դասավանդման արդյունավետության մշտադիտարկում | * Մշտադիտարկումն իրականացնում են տնօրենը, տնօրենի տեղակալները, մեթոդական միավորումների նախագահները |
| **9** | **Փետրվարի**  **15-18-ը** | Ուսումնական առարկաների դասավանդման որակի ուսումնասիրություն  տարրական դասարաններում | * Ուսումնասիրությունն իրականացնում են տնօրենը, տնօրենի տեղակալները, մեթոդական միավորումների նախագահները, անհրաժեշտության դեպքում՝ հրավիրյալ առարկայական մասնագետներ |
| **10** | **Փետրվարի**  **1-28-ը** | Ուսումնական հաստատության ջեռուցման կազմակերպում՝ [սանիտարական նորմերին](https://www.arlis.am/DocumentView.aspx?DocID=112989) (Գլուխ IV. Շահագործվող հաստատությունների օդի ջերմային ռեժիմին ներկայացվող պահանջներ) համապատասխան | * Ուսումնական հաստատության տնօրենի տնտեսական աշխատանքի գծով տեղակալը կամ տնտեսվարը պարբերաբար հետևում է դպրոցի շենքի՝ դասասենյակների, մարզադահլիճի և այլ սենքերի ջերմային ռեժիմի պահպանմանը |
| **11** | **Փետրվարի**  **10-28-ը**  (ամենշաբաթ յա ռեժիմով) | Ներդպրոցական վերահսկողության իրականացում | * Մատենավարության ստուգում * Արտադպրոցական և արտադասարանական աշխատանքների վերահսկողություն |
| **12** | **Փետրվարի 24-28-ը** | ԿԱՊԿ ունեցող սովորողների ԱՈՒՊ-ների լրացում և քննարկում | * ԱՈՒՊ-ների լրացումը իրականացվում է ուսումնական հաստատության ուսուցիչների և աջակցություններ տրամադրող այլ մանկավարժական աշխատողների կողմից, իսկ քննարկումը՝ հունվարի վերջին՝ ՈՒԱԳՏ-ի կողմից: |

|  |  |  |  |  |
| --- | --- | --- | --- | --- |
|  | **Ամիսը,**  **Ամսաթիվը** | **Քայլը** | **Այլ տեղեկություններ** | |
| **13** | **Մարտի 2** | Տնօրենի, տնօրենի ուսումնական աշխատանքի գծով տեղակալի և մեթոդմիավորումների նախագահների մասնակցությամբ խորհրդակցություն | Հանրակրթական ուսումնական հաստատության տնօրենի, ուսումնական աշխատանքի գծով նրա տեղակալի, մ/մ նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է ԲՏՃՄ բնագավառի ուսումնական առարկաների դասավանդման որակի ուսումնասիրության և ուսումնադաստիարակչական գործընթացի բարելավման, սովորողների ուսումնական առաջադիմության արդյունքների բարձրացման հարցը։ | |
| **14** | **Մարտի**  **11-14-ը** | Բյուջեի կատարման մասին տարեկան հաշվետվությունները ներկայացնելու և հրապարակելու ժամկետները կազմելը | Դպրոցի բյուջեի նախագծի մշակման, բյուջեի հաստատման և կատարման մասին հաշվետվությունների աշխատանքները կազմակերպելու նպատակով տնօրենը կազմում է դպրոցի բյուջետային օրացույց.  մինչև ընթացիկ տարվա մարտի 15-ը կազմում է՝ Բյուջեի կատարման մասին տարեկան հաշվետվությունները ներկայացնելու և հրապարակելու ժամկետները  Տես՝ **«ՀՀ պետական հանրակրթական ուսումնական հաստատություն» ՊՈԱԿ-ի օրինակելի կանոնադրություն,**  **կետ, կետ 51:** | |
| **15** | **Մարտի 17-18-ը** | Մանկավարժական խորհրդի նիստ | [Մանկավարժական խորհուրդը](https://docs.google.com/document/d/1HxkBGe9WT2oaMX-x1XddiuqJQWExShQg/edit?usp=sharing&ouid=115983174430950026985&rtpof=true&sd=true) քննարկում է հունվար-փետրվարին ուսումնադաստիարակչական գործընթացի և սովորողների ուսումնական առաջադիմության, էլեկտրոնային մատյանների վարման, և այլ հարցեր։  Տես՝ **«ՀՀ պետական հանրակրթական ուսումնական հաստատություն» ՊՈԱԿ-ի օրինակելի կանոնադրություն,**  **կետ 79-80։** | |
| **18** | **Մարտի**  **29-30** | Սովորողների ուսումնական առաջադիմության նախնական ամփոփում։  Ծնողական ժողովներ | Սովորողների ուսումնական առաջադիմության նախնական ամփոփումը կատարվում է գրավոր աշխատանքների, գրավոր և բանավոր ստուգման տարբեր տեսակների կիրառմամբ։  Ծնողական ժողովներում ներկայացվում են սովորողների ուսումնական առաջադիմության գնահատման արդյունքները։ | |
| **Ամիսը,**  **Ամսաթիվը** | | **Քայլը** | **Այլ տեղեկություններ** |
| **Ապրիլի**  **1-30-ը** | | Հունիս ամսին կազմակերպվող պետական ավարտական քննություններին մասնակցողների ցուցակի փոխանցում ԳԹԿ  **(12-րդ դասարան)** | Պետական ավարտական քննություններին մասնակցողների ցուցակն ըստ առարկաների Հաստատության տնօրենը էլեկտրոնային եղանակով լրացնում և փոխանցում է ԳԹԿ: |
| **Ապրիլի**  **1-ից մայիսի 15-ը** | | **4-րդ դասարանում** անցկացվող՝ **«Մայրենի»** (գրավոր) և **«Մաթեմատիկա»** (գրավոր) առարկաներից  գիտելիքների ստուգումների և  **9-րդ դասարանի** **«Գրականություն»,** **«Հայոց պատմություն»** և **«Օտար լեզու»** առարկաների ավարտական քննությունների  տոմսերի կազմում | **4-րդ դասարանում** անցկացվող գիտելիքների ստուգումների առաջադրանքները կազմվում են հաստատության մեթոդմիավորումների կողմից:  **9-րդ դասարանի** «Գրականություն», «Հայոց պատմություն» և «Օտար լեզու» առարկաների ավարտական քննությունների հարցատոմսերը կազմում են Հաստատության մեթոդմիավորումները՝ ըստ ԳԹԿ-ի կողմից մշակված հարցաշարերի և տոմսերի նմուշների։ |
| **Ապրիլի**  **4-5-ը** | | Տնօրենի, տնօրենի ուսումնական աշխատանքի գծով տեղակալի մասնակցությամբ խորհրդակցություն | Հանրակրթական ուսումնական հաստատության տնօրենի, ուսումնական աշխատանքի գծով նրա տեղակալի և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է տարվա ընթացքում սովորողների բացակայությունների նախնական հաշվառում անցկացնելու հարցը: |
| **Ապրիլի 12-13-ը** | | Հերթական (պարտադիր) ատեստավորման ենթակա և կամավոր ատեստավորման հայտ ներկայացրած ուսուցիչների ցուցակների կազմում | Հերթական (պարտադիր) ատեստավորման ենթակա և կամավոր ատեստավորման հայտ ներկայացրած ուսուցիչների վերաբերյալ տվյալները ներկայացվում են կրթության պետական կառավարման լիազորված մարմնի համապատասխան ստորաբաժանումներին (կառույցներին): Պարտադիր ատեստավորման ենթակա ուսուցիչների վերաբերյալ հաստատության տնօրենը անհրաժեշտ գրանցում է կատարում ԿՏԱԿ-ի Դպրոցների կառավարման տեղեկատվական համակարգում, կամավոր ատեստավորմանը վերաբերող տվյալները ԿԳՄՍ նախարարության հայտարարության առկայության դեպքում նախարարություն են ներկայացնում հայտատու ուսուցիչները, հաստատության տնօրենը տրամադրում է համապատասխան տեղեկանք: |
| **Ապրիլի 12-13-ը** | | Անդրադարձ ուսումնական առարկաների դասավանդման որակի ուսումնասիրություն՝  տարրական դասարաններ | Հաստատության տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է ուսումնական առարկաների դասավանդման որակի՝ փետրվար ամսին իրականացված ուսումնասիրության արդյունքները, ձեռքբերումներն ու դժվարությունները:  Տես՝ **«ՀՀ պետական հանրակրթական ուսումնական հաստատություն» ՊՈԱԿ-ի օրինակելի կանոնադրություն:** |
| **Ապրիլի 15-30-ը** | | Հաստատության **մանկավարժական խորհրդի** նիստ՝ սովորողների կողմից ընտրվածավարտական  (**«**Օտար լեզու**»**, **«**Բնագիտություն**»**) **քննական առարկաների ցանկի հաստատում**  **(9-րդ դասարան)** | Սովորողների կողմից ընտրված քննական առարկաների ցանկը հաստատվում է Հաստատության մանկավարժական խորհրդի որոշումով։ |
| **Ապրիլի 20-21-ը** | | ԿԱՊԿՈւ սովորողների ուսումնական առաջադիմության արդյունքների քննարկում | Հաստատության տնօրենի, ուսումնական աշխատանքի գծով նրա տեղակալի և այլ մանկավարժական աշխատողների մասնակցությամբ խորհրդակցությունը քննարկում է ԿԱՊԿՈւ սովորողների ուսումնական առաջադիմության արդյունքները:  Հաստատության տնօրենի կամ ուսումնական աշխատանքի գծով նրա տեղակալի ներկայացմամբ հարցն այնուհետև քննարկում է հաստատության [մանկավարժական խորհուրդը](https://docs.google.com/document/d/1HxkBGe9WT2oaMX-x1XddiuqJQWExShQg/edit?usp=sharing&ouid=115983174430950026985&rtpof=true&sd=true): |

**Մայիս-հուլիս**

|  |  |  |  |
| --- | --- | --- | --- |
|  | **Ամիսը,**  **Ամսաթիվը** | **Քայլը** | **Այլ տեղեկություններ** |
| **1** | **Մայիսի**  **2-4-ը** | Ավարտական, պետական ավարտական և կենտրոնացված պետական ավարտական քննություններին նախապատրասության գործընթացի քննարկում | Հաստատության տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է ավարտական, պետական ավարտական և կենտրոնացված պետական ավարտական քննություններին նախապատրասության ընթացքը, տալիս համապատասխան հանձնարարություններ:  Անհրաժեշտության դեպքում քննարկվում է նաև ավագ դպրոցում փոխադրական քննություններին նախապատրաստության հարցը: |
| **2** | **Մայիսի**  **2-4-ը** | Անդրադարձ առարկայական օլիմպիադաներին սովորողների մասնակցության արդյունքներին | Հաստատության տնօրենի, ուսումնական աշխատանքի գծով նրա տեղակալի և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») անդրադառնում է առարկայական օլիմպիադաներին սովորողների մասնակցությանը, նշում հաջողություններն ու դժվարությունները, խրախուսում օլլիմպիադայում աչքի ընկած սովորողներին և նրանց ուսուցիչներին: |
| *3* | **Մինչև մայիսի**  **15-ը** | **4-րդ դասարանում** անցկացվող՝ **«Մայրենի»** (գրավոր) և **«Մաթեմատիկա»** (գրավոր) առարկաներից  գիտելիքների ստուգումների,  **9-րդ դասարանի** **«Գրականություն»,** **«Հայոց պատմություն»** և **«Օտար լեզու»** առարկաների ավարտական քննությունների տոմսերի կազմում | **4-րդ դասարանում** անցկացվող գիտելիքների ստուգումների առաջադրանքները կազմվում են հաստատության մեթոդմիավորումների կողմից:  **9-րդ դասարանի** «Գրականություն», «Հայոց պատմություն» և «Օտար լեզու» առարկաների ավարտական քննությունների հարցատոմսերը կազմում են Հաստատության մեթոդմիավորումները՝ ըստ ԳԹԿ-ի կողմից մշակված հարցաշարերի և տոմսերի նմուշների։  **10-11-րդ դասարանների** փոխադրական քննությունների հարցատոմսերը կազմում են Հաստատության մեթոդմիավորումները։ |
| **4** | **Մայիսի 10-14-ը** | Ուսումնական տարվա ընթացքում **120-200 ժամ դասերից բացակայած**  **12-րդ դասարանի** սովորողների՝ Հաստատությունից դուրս մնալու հարցի քննարկում մանկավարժական խորհրդում և համապատասխան տեղեկատվության ներկայացում | Ուսումնական տարվա ընթացքում 120-200 ժամ դասերից բացակայած 12-րդ դասարանի սովորողների Հաստատությունից դուրս մնալու հարցը քննարկվում է մանկավարժական խորհրդում։  12-րդ դասարանի սովորողների բացակայությունների մասին տեղեկատվությունը, մանկավարժական խորհրդում քննարկվելուց հետո Հաստատության տնօրենի կողմից ներկայացվում է Նախարարություն և ԳԹԿ: |
| **5** | **Մայիսի**  **16-18-ը** | **4-րդ դասարանում** անցկացվող գիտելիքների ստուգումների առաջադրանքների,  **9-րդ դասարանի** **«Գրականություն»,** **«Հայոց պատմություն»** և **«Օտար լեզու»** առարկաների ավարտական քննությունների հարցատոմսերի ներկայացում Հաստատության տնօրենի հաստատմանը | Առաջադրանքները և հարցատոմսերը Հաստատության տնօրենի հաստատմանն են ներկայացնում տնօրենի ուսումնական աշխատանքի գծով տեղակալը և/կամ մեթոդմիավորման նախագահները։ |
| **6** | **Մայիսի**  **16-18-ը** | * Անդրադարձ ուսումնական առարկաների դասավանդման որակի ուսումնասիրությանը՝   - օտար լեզուներ  - Ֆիզիկա, քիմիա,  Կենսաբանություն, Աշխարհագրություն   * Անդրադարձ էլեկտրոնային մատյաններում կատարվող գրանցումներին | Հաստատության տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է ուսումնական առարկաների դասավանդման որակի՝ հոկտեմբեր ամսին իրականացված ուսումնասիրության արդյունքները, հաջողություններն ու դժվարությունները, տալիս համապատասխան հանձնարարականներ:  Խորհրդակցությունը քննարկում է նաև էլեկտրոնային մատյաններում կատարվող գրանցումների հարցը, նշում թերությունները, կատարում հանձնարարություններ դրանք որոշակի ժամկետում շտկելու ուղղությամբ: |
| **7** | **Մայիսի**  **16-20-ը** | Ուսումնական տարվա ընթացքում **120-200 ժամ դասերից բացակայած** **2-11-րդ** դասարանների սովորողների՝ Հաստատությունից դուրս մնալու հարցի քննարկում **մանկավարժական խորհրդում** և համապատասխան տեղեկատվության ներկայացում | Ուսումնական տարվա ընթացքում 120-200 ժամ դասերից բացակայած  **2-11-րդ** դասարանների սովորողների Հաստատությունից դուրս մնալու հարցը քննարկվում է մանկավարժական խորհրդում։  **10-11-րդ** դասարանների սովորողների բացակայությունների մասին տեղեկատվությունը, մանկավարժական խորհրդում քննարկվելուց հետո Հաստատության տնօրենի կողմից ներկայացվում է Նախարարություն և ԳԹԿ:  Ուսումնական տարվա ընթացքում 2-12-րդ դասարաններում 120-200 ժամ բացակայության դեպքում բոլոր առարկաների տարեկան գնահատականները որոշվում են լրացուցիչ քննությունների և ամփոփիչ ստուգողական աշխատանքների միջոցով: |
| **8** | **Մայիսի**  **18-20-ը** | Անդրադարձ Հաստատության ուսումնադաստիարակչական աշխատանքների տարեկան պլանով երկրորդ կիսամյակի համար նախատեսված աշխատանքների կատարմանը | Հանրակրթական ուսումնական հաստատության տնօրենի, ուսումնական աշխատանքի գծով նրա տեղակալի, մեթոդմիավորումների նախագահների և այլ մանկավարժական աշխատողների մասնակցությամբ խորհրդակցությունը («Փոքր մանկավարժական խորհուրդ») քննարկում է Հաստատության ուսումնադաստիարակչական աշխատանքների տարեկան պլանով երկրորդ կիսամյակի համար նախատեսված աշխատանքների կատարման ընթացքին, գնահատում արդյունքները և տալիս համապատասխան հանձնարարություններ ուսումնադաստիարակչական գործընթացի բարելավման ուղղությամբ:  Խորհրդակցության ընթացքում բարձրացված հարցերը քննարկման են դրվում հաստատության մանկավարժական խորհրդի առաջիկա նիստում: |
| **9** | **Մայիսի**  **20-30-ը** | Ուսումնական տարվա ընթացքում **120-200 ժամ դասերից բացակայած** **2-11-րդ** դասարանների սովորողների՝ լրացուցիչ քննությունների և ամփոփիչ ստուգողական աշխատանքների անցկացում | 2-12-րդ դասարաններում 120-200 ժամ բացակայության դեպքում սովորողները, տվյալ տարվա մայիսի 20-30-ը ընկած ժամանակահատվածում լրացուցիչ քննություններ են հանձնում «Մայրենի» (ազգային փոքրամասնությունների դասարանների համար «Մայրենի լեզու և գրականություն», «Ասորերեն», «Ռուսաց լեզու»), «Հայոց լեզու և հայ գրականություն» և «Մաթեմատիկա» («Հանրահաշիվ», «Երկրաչափություն») առարկաներից, ամփոփիչ ստուգողական աշխատանքներ` ուսումնական պլանով սահմանված մյուս առարկաներից: «Ֆիզկուլտուրա» առարկայից անցկացվում է ստուգարք:  12-րդ դասարանի 2-րդ կիսամյակում 120-200 ժամ բացակայություն ունենալու դեպքում սովորողը լրացուցիչ քննություն է հանձնում այն առարկաներից, որոնք ընտրել է: |
| **10** | **Մայիսի**  **30-31-ը** | 2-11-րդ դասարանների սովորողներին հաջորդ դասարան փոխադրելու, քննություններին թույլատրելու,  12-րդ դասարանի սովորողներին քննություններին թույլատրելու հարցի քննարկում [մանկավարժական խորհրդի](https://docs.google.com/document/d/1HxkBGe9WT2oaMX-x1XddiuqJQWExShQg/edit) նիստում | 2-11-րդ դասարանների սովորողներին հաջորդ դասարան փոխադրելու, ավարտական, փոխադրական քննություններին թույլատրելու, 12-րդ դասարանի սովորողներին քննություններին թույլատրելու հարցը քննարկվում և համապատասխան որոշում է ընդունվում Հաստատության մանկավարժական խորհրդի նիստում։  2-8-րդ, 10-11-րդ, ինչպես նաև 19 տարին չլրացած 9-րդ և 12-րդ դասարանների սովորողը **200 ժամից ավելի բացակայելու դեպքում** կրկնում է տվյալ ուսումնական տարվա դասընթացը, 9-րդ և 12-րդ դասարանների  19 տարին լրացած սովորողը դուրս է մնում ուսումնական հաստատությունից: |
| **11** | **Մայիսի վերջ - հունիս** | Ավարտական, պետական ավարտական և կենտրոնացված պետական ավարտական քննությունների անցկացում  Ավագ դպրոցում փոխադրական քննությունների անցկացում (առկայության դեպքում) | Ավարտական, պետական ավարտական և կենտրոնացված պետական ավարտական քննություններն անցկացվում են  կրթության պետական կառավարման լիազորված մարմնի կողմից հաստատված՝ [սովորողի գիտելիքների ստուգման, ավարտական, պետական ավարտական և կենտրոնացված պետական ավարտական քննությունների կազմակերպման և անցկացման աշխատակարգ](https://escs.am/am/news/8105)ի պահանջներին համապատասխան: |
| **12** | **Հունիս** | Ուսումնական հաստատություն սովորողների ընդունելության կազմակերպում | Սովորողների ընդունելությունը ուսումնական հաստատություն իրականացվում է տնօրենի հրամանով` դպրոցահասակ երեխայի ծնողի կամ նրա օրինական ներկայացուցչի դիմումի և հաստատության ու ծնողի միջև կնքված պայմանագրի հիման վրա` [**«Հանրակրթության մասին» ՀՀ օրենք**](http://www.irtek.am/views/act.aspx?aid=150065)**ով** և ուսումնական հաստատության կանոնադրությամբ սահմանված կարգով: Պետական ուսումնական հաստատությունների համար [**պայմանագրի օրինակելի ձևը**](http://www.irtek.am/views/act.aspx?aid=150065) հաստատում է կրթության պետական կառավարման լիազորված մարմինը:  Սովորողների ընդունելությունը կազմակերպելիս առաջնահերթություն տրվում է`  1) տվյալ դպրոցում սովորող քույր, եղբայր ունեցող երեխաներին.  1.1) ՀՀ օրենսդրությամբ սահմանված` տվյալ դպրոցից մինչև տուն սպասարկման հետիոտնային հասանելիության շառավղով բնակվող` ընտանիքների անապահովության գնահատման համակարգում ընդգրկված ընտանիքների, խնամակալության տակ գտնվող, հաշմանդամություն ունեցող կամ հաշմանդամություն ունեցող ծնողների երեխաներին.  1.2) ՀՀ տարածքում ներքին գործուղման հետևանքով առնվազն 6 ամիս ժամկետով այլ բնակավայր տեղափոխված պետական համակարգի աշխատողների երեխաներին.  2) տվյալ դպրոցի աշխատակիցների երեխաներին:  Ուսումնական հաստատության առաջին դասարան ընդունվում են այն երեխաները, որոնց վեց տարին լրացել կամ լրանում է տվյալ օրացուցային տարվա դեկտեմբերի 31-ը ներառյալ: |
| **13** | **Հունիս** | **Նախնական դասաբաշխում** | Հանրակրթական ուսումնական հաստատության հաջորդ ուսումնական տարվա [օրինակելի ուսումնական պլանների](https://www.arlis.am/DocumentView.aspx?DocID=157391) հիման վրա մեթոդմիավորումը  նախնական դասաբաշխման  հարցը կարող է քննարկել հունիսի երկրորդ կեսին մանկավարժական աշխատողների արձակուրդ գնալուց առաջ։ |
| **14** | **Հուլիսի**  **2-8-ը / օգոստոսի 20-30-ը** | **Վերաքննությունների անցկացում** | Վերաքննություններն անցկացվում են Նախարարության կողմից սահմանված կարգով և ժամկետներում:  Տես նաև՝ [**Ուսումնական տարվա արդյունքների ամփոփման և հաջորդ ուսումնական տարվա նախապատրաստության գործընթացի քայլեր. ուղեցույց (օգոստոս-սեպտեմբեր)**](https://docs.google.com/document/d/17TTJe3rZBf5HCVXwwT0mBheLzcD8YTPZ_qflQrOXfR8/edit)**:** |